มาริโอ้ เมาเร่อ
ชูเกียรติ ศักดิ์วีระกุล ผู้กำกับภาพยนตร์ "รักแห่งสยาม" พูดถึงมาริโอ้ว่า ที่รับเลือกมาริโอ้มาเล่น "รักแห่งสยาม" นอกเหนือจากเรื่องหน้าตาแล้ว "เขามีดีกว่านั้น ดูจากแววตาแล้ว เขาไม่ใช่คนเลื่อนลอย ทำหน้าหล่อไปวันๆ ... เขารักครอบครัว เขาเป็นคนจริงใจ ใสซื่อ เหมือนแก้วน้ำใบใหญ่ ๆ ใส่อะไรลงไปก็ได้" ส่วนผู้กำกับภาพยนตร์เรื่อง "ฝัน-หวาน-อาย-จูบ" ราเชนทร์ ลิ้มตระกูล พูดถึงมาริโอ้ว่า " เขามีความซื่อสัตย์ต่อความคิดของตัวเองมาก ซื่อสัตย์กับคนที่เขาทำงานด้วยมาก ๆ"
รักแห่งสยาม
ฉากที่ถ่ายทำยากฉากหนึ่ง คือ ฉากบริเวณลานน้ำพุเซ็นเตอร์พอยต์ที่โต้งบอกเลิกกับโดนัท ซึ่งต้องถ่ายทำในช่วงเวลา 18.00-19.00 น. อันเป็นช่วงที่มีผู้คนพลุกพล่าน อีกทั้งมีเสียงดังจากจอเช็คเกอร์สกรีน ทำให้ทีมงานและนักแสดงไม่มีสมาธิ